Valke lê beslag op nóg perlemoenDie perlemoen waarop beslag gelê is. Foto: Verskaf Die Valke in die Oos-Kaap het Donderdag beslag gelê op 1,6 ton perlemoen by die Durbanse hawe. Kapt. Anelisa Feni, woordvoerder vir die Valke, het gesê die waarde van die perlemoen beloop meer as R2,6 miljoen. “Die beslaglegging volg ná inligting ontvang is van ŉ soortgelyke geval wat op 26 Januarie by die hawe in Port Elizabeth plaasgevind het,” het Feni gesê. Tydens dié beslaglegging het die Valke 8,6 ton perlemoen by die hawe gevind. Dit het ŉ geraamde straatwaarde van R18 miljoen. Niemand is nog in verband met die voorvalle in hegtenis geneem nie. Die Valke ondersoek egter die voorvalle en het gesê inhegtenisnemings kan binnekort verwag word. Bokse vol perlemoen. Foto: Verskaf